पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को बिहार से बंगाल की खाड़ी तक चक्रवाती रेखा बने रहने के कारण मौसम विभाग ने अगले तीन चार दिनों में तेज बारिश और आंधी की आशंका जताई थी। इसे लेकर सोमवार की शाम 4:30 बजे अचानक आसमान में काले बादल छा गए और घना अंधेरा छा गया। आधे घंटे बाद तेज हवा के साथ बारिश होने लगी और छोटे छोटे बर्फ के टुकड़े भी गिरने लगे। बारिश के साथ हुई बर्फवारी से खेत में लगे फसलों को नुकसान हुआ है।
बारिश के साथ ही जिले में अधिकतम तापमान 40 से गिरकर 36 डिग्री तक चला गया। मौसम वैज्ञानिक अभिजित शर्मा ने बताया कि बारिश और आंधी के दौरान हवा की गति 15 से 20 किमी प्रति घंटे रही और इसकी दिशा दक्षिण-पूर्व थी। यह हवा फसलों को नुकसान करने वाली थी। वातावरण में आद्रता औसतन 30% से 60% के बीच थी और इसके साथ ही प्री मानसून की शुरुआत हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn